જીજ્ઞેશે આ મામલે સ્પષ્ટતા આપતા જણાવ્યું કે મારી સુરક્ષા માટે મેં કદી પણ સરકારમાં અપીલ કરી જ નથી. વધુમાં જીજ્ઞેશે જણાવ્યું કે તેમને સુરક્ષાની જરૂર નથી. તેમ છતાં તેમની સાથે 24 કલાક બે સુરક્ષાકર્મીઓ રહે છે. જીજ્ઞેશ પર કોઇ હુમલો થાય અને તેનો આરોપ સરકાર પર ના લાગે તે માટે તેમને સુરક્ષા આપવામાં આવી છે. પણ જીજ્ઞેશનું કહેવું છે આ દ્વારા તેમની તમામ વાત પર સરકાર નજર રાખી રહી છે. ઉલ્લેખનીય છે કે જીજ્ઞેશ મેવાણી હાલમાં જ ચૂંટણી પહેલા નવસારીમાં રાહુલ ગાંધીને મળ્યા હતા. અને તેમની માંગણીને તેમના જાહેરનામાં જોડવા માટે સ્વીકૃતિ બતાવી હતી.